title: 2007/514/Euratom: Padomes Lēmums ( 2007. gada 10. jūlijs ), ar ko ieceļ Euratom Apgādes aģentūras Padomdevējas komitejas locekļus

text:
               21.7.2007

               LV

               Eiropas Savienības Oficiālais Vēstnesis

               L 190/15

      PADOMES LĒMUMS

   (2007. gada 10. jūlijs),
   ar ko ieceļ Euratom Apgādes aģentūras Padomdevējas komitejas locekļus
   (2007/514/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 54. panta otro un trešo daļu,
   ņemot vērā Euratom Apgādes aģentūras Statūtu (1), kuros jaunākie grozījumi izdarīti ar 1995. gada 1. janvāra Lēmumu 95/1/EK, Euratom, EOTK
       (2), X pantu,
   ņemot vērā Padomes 2005. gada 12. jūlija lēmumu, ar ko ieceļ Euratom Apgādes aģentūras Padomdevējas komitejas locekļus (3),
   ņemot vērā Komisijas atzinumu,
   tā kā:

               (1)

                  Euratom Apgādes aģentūras Padomdevējas komitejas locekļu pilnvaru laiks beidzās 2007. gada 28. martā.

               (2)

               Būtu jāieceļ minētās komitejas locekļi laikposmam no 2007. gada 29. marta līdz 2009. gada 28. martam, ņemot vērā dalībvalstu valdību piedāvātos kandidātus,

         IR PIEŅĒMUSI ŠO LĒMUMU.
   Vienīgais pants
   Ar šo par Euratom Apgādes aģentūras Padomdevējas komitejas locekļiem tiek ieceltas šādas personas:

               Beļģija (trīs amata vietas)

                  Théo VAN RENTERGEM kungs

                  Gérard PAULUS kungs

                  Jean VAN VLIET kungs

               Čehijas Republika (trīs amata vietas)

                  Miroslav ŠEDINA kungs

                  Zdeněk HUBÁČEK kungs

                  Vladimír HLAVINKA kungs

               Dānija (divas amata vietas) (4)

                  Casper LEIHOLT kungs

               Vācija (sešas amata vietas)

                  Walter SANDTNER kungs

                  Thomas LEHLE kungs

                  Joachim OHNEMUS kungs

                  Kurt SCHREIBER kungs

                  Klaus TÄGDER kungs

                  Gerhard HOTTENROTT kungs

               Igaunija (viena amata vieta)

                  Merle LUST kundze

               Grieķija (trīs amata vietas)

                  Konstantinos POTIRIADIS kungs

                  Ioannis G. KOLLAS kungs

                  Anastasia SAVVIDOU kundze

               Spānija (piecas amata vietas)

                  Rafael MARQUEZ OSORIO kungs

                  José Manuel REDONDO kungs

                  Maria Jesús ONEGA kundze

                  Germán GARCIA-CALDERON kungs

                  Eduardo GONZALEZ kungs

               Francija (sešas amata vietas)

                  Thierry ARNOLD kungs

                  Louis-François DURRET kungs

                  Marie-Claire GUYADER kundze

                  Caroline JORANT kundze

                  Jeanne MARCUCCI kundze

                  Jean-Luc SALANAVE kungs

               Īrija (viena amata vieta)

                  Patrick Terence SHERIDAN kungs

               Itālija (sešas amata vietas)

                  Ugo BOLLETTINI kungs

                  Raffaele DI SAPIA kungs

                  Angelo PAPA kungs

                  Roberto RANIERI kungs

                  Giuseppe SEDDA kungs

                  Paolo VENDITTI kungs

               Kipra (viena amata vieta)

                  Panicos DEMETRIADES kungs

               Latvija (viena amata vieta)

                  Andrejs SALMIŅA kungs

               Lietuva (viena amata vieta)

                  Donaldas JASULAITIS kungs

               Ungārija (trīs amata vietas)

                  Kristóf HORVÁTH kungs

                  Attila NAGY kungs

                  Ágnes Bajor SZÉLNÉ kundze

               Nīderlande (trīs amata vietas)

                  Jan WIEMAN kungs

                  Huub RAKHORST kungs

                  Marlies HOEDEMAKERS kundze

               Austrija (divas amata vietas)

                  Andreas MOLIN kungs

                  Christine GÖSTL kundze

               Polija (piecas amata vietas) (5)

                  Grzegorz KRZYSZTOSZEK kungs

                  Elżbieta WRÓBLEWSKA kundze

                  Jacek Tadeusz KANIEWSKI kungs

               Portugāle (trīs amata vietas) (6)

                  José Joaquim GONÇALVES MARQUES kungs

                  Luís José RODRIGUES DA COSTA kungs

               Slovēnija (viena amata vieta)

                  Ivo NOVAK kungs

               Slovākija (divas amata vietas)

                  Marián NANIAŠ kungs

                  Eduard ĎURČEK kungs

               Somija (divas amata vietas)

                  Riku Eino Juhani HUTTUNEN kungs

                  Tuula Inkeri PURRA kundze

               Zviedrija (trīs amata vietas)

                  Sven-Olov ERICSON kungs

                  Ali ETEMAD kungs

                  Sven NORDLÖF kungs

               Apvienotā Karaliste (sešas amata vietas)

                  Megan PRESTON kundze

                  David POWELL kungs

                  Mark ELLIOTT kungs

                  John LUKE kungs

                  Martin OLIVA kungs

                  Louise ROBSON kundze

               Rumānija (četras amata vietas)

                  Dragos Paul POPESCU kungs

                  Razvan Eugen NICOLESCU kungs

                  Tudor LAVRIC kungs

                  Elena POPESCU kundze

               Bulgārija (divas amata vietas)

                  Mitko YANKOV kungs

                  Katerina KOSTADINOVA kundze

      Briselē, 2007. gada 10. jūlijā

            Padomes vārdā —

            priekšsēdētājs

         F. TEIXEIRA DOS SANTOS

      (1)  OV 27, 6.12.1958., 534./58. lpp.

      (2)  OV L 1, 1.1.1995., 1. lpp.

      (3)  OV C 178, 20.7.2005., 1. lpp.

      (4)  Šobrīd viena amata vieta ir brīva.

      (5)  Šobrīd divas amata vietas ir brīvas.

      (6)  Šobrīd viena amata vieta ir brīva.


title: Komisijas lēmums (2002. gada 18. marts), ar ko slēdz Nolīgumu vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku attiecībā uz sertifikātu, kas minēts 6. punktā Nolīgumā par savstarpējām preferenciālas tirdzniecības koncesijām dažiem vīniem (izziņots ar dokumenta numuru K(2002) 665)

text:
Svarīgs juridisks paziņojums

|

32002D0500

Oficiālais Vēstnesis L 169 , 28/06/2002 Lpp. 0052 - 0053

		Komisijas lēmums(2002. gada 18. marts),ar ko slēdz Nolīgumu vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku attiecībā uz sertifikātu, kas minēts 6. punktā Nolīgumā par savstarpējām preferenciālas tirdzniecības koncesijām dažiem vīniem(izziņots ar dokumenta numuru K(2002) 665)(2002/500/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 2001. gada 3. decembra Lēmumus 2001/916/EK [1] un 2001/917/EK [2], ar ko slēdz papildprotokolu, ar kuru koriģē tirdzniecības aspektus Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, un papildprotokolu, ar kuru koriģē tirdzniecības aspektus Pagaidu nolīgumā starp Eiropas Kopienu un Bijušo Dienvidslāvijas Maķedonijas Republiku, lai ņemtu vērā starp pusēm notikušo sarunu rezultātus par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stpro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, un jo īpaši to 3. pantu,tā kā(1) šajos lēmumos Padome ir noslēgusi papildprotokolus ar Bijušo Dienvidslāvijas Maķedonijas Republiku, ietverot nolīgumus par savstarpējām preferenciālām koncesijām attiecībā uz dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu savstarpēju atzīšanu, aizsardzību un kontroli, še turpmāk "papildprotokoli par vīnu". Papildprotokolus par vīnu piemēro no 2002. gada 1. janvāra;(2) 2001. gada 18. decembrī noslēgto Stabilizācijas un asociācijas nolīguma un Pagaidu nolīguma papildprotokolu par vīnu I pielikuma 6. punkts (Nolīgums par savstarpējām preferenciālas tirdzniecības koncesijām dažiem vīniem) paredz, ka, uzrādot sertifikātu, ko izdevusi savstarpēji atzīta oficiāla struktūra, kas minēta kopīgi sagatavotā sarakstā, ir tiesības gūt labumu no tarifu koncesijām, ja attiecīgais vīns atbilst 5. punkta b) apakšpunkta prasībām;(3) Komisija Kopienas vārdā un Bijusī Dienvidslāvijas Maķedonijas Republika Stabilizācijas un asociācijas nolīguma un Pagaidu nolīguma papildprotokolos par vīnu ir vienojušās par iepriekšminētā sertifikāta īstenošanas noteikumiem. Tāpēc Komisijai ir jāapstiprina šie noteikumi, par kuriem vienojas vēstuļu apmaiņas veidā;(4) šajā lēmumā un pievienotajā vēstuļu apmaiņā paredzētie pasākumi ir saskaņā ar Muitas kodeksa komitejas atzinumu,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Nolīgums vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku attiecībā uz sertifikātu, kas minēts I pielikuma 6. punktā Nolīgumā par savstarpējām preferenciālas tirdzniecības koncesijām dažiem vīniem.Nolīguma teksts ir pievienots šim lēmumam.Eiropas Kopienu Komisijas Lauksaimniecības un lauku attīstības ģenerāldirektors ir pilnvarots parakstīt Nolīgumu vēstuļu apmaiņas veidā.2. pantsŠo lēmumu publicē Eiropas Kopienu Oficiālajā Vēstnesī.Briselē, 2002. gada 18. martāKomisijas vārdā —Komisijas loceklisFranz Fischler[1] OV L 342, 27.12.2001., 6. lpp.[2] OV L 342, 27.12.2001., 24. lpp.--------------------------------------------------


title: Padomes Lēmums 2011/782/KĀDP ( 2011. gada 1. decembris ) par ierobežojošiem pasākumiem pret Sīriju un ar ko atceļ Lēmumu 2011/273/KĀDP

text:
               2.12.2011

               LV

               Eiropas Savienības Oficiālais Vēstnesis

               L 319/56

         PADOMES LĒMUMS 2011/782/KĀDP
   (2011. gada 1. decembris)
   par ierobežojošiem pasākumiem pret Sīriju un ar ko atceļ Lēmumu 2011/273/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2011. gada 9. maijā ir pieņēmusi Lēmumu 2011/273/KĀDP par ierobežojošiem pasākumiem pret Sīriju (1).

               (2)

               Eiropadome 2011. gada 23. oktobrī ir noteikusi, ka Savienība piemēros turpmākus pasākumus pret Sīrijas režīmu, kamēr vien turpināsies represijas pret civiliedzīvotājiem.

               (3)

               Ņemot vērā situācijas nopietnību Sīrijā, Padome uzskata, ka ir jāpiemēro papildu ierobežojoši pasākumi.

               (4)

               Turklāt Lēmuma 2011/273/KĀDP I pielikumā iekļautais personu un vienību saraksts, uz kurām attiecina ierobežojošos pasākumus, būtu jāpapildina ar jaunām personām un vienībām.

               (5)

               Skaidrības labad ar Lēmumu 2011/273/KĀDP noteiktie pasākumi un papildu pasākumi būtu jāiekļauj vienā tiesību aktā.

               (6)

               Tādēļ Lēmums 2011/273/KĀDP būtu jāatceļ.

               (7)

               Dažu pasākumu īstenošanai ir vajadzīga Savienības papildu rīcība.

               (8)

               Lai nodrošinātu, ka šajā lēmumā paredzētie pasākumi ir efektīvi, tam būtu jāstājas spēkā tā pieņemšanas dienā,

         IR PIEŅĒMUSI ŠO LĒMUMU.
   1.   NODAĻA

      EKSPORTA UN IMPORTA IEROBEŽOJUMI

   1. pants
   1.   Dalībvalstu valstspiederīgajiem vai no dalībvalstu teritorijas, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts Sīrijai pārdot, piegādāt, nodot vai eksportēt bruņojumu un ar to saistītus visu veidu materiālus, tostarp ieročus un munīciju, militāros transportlīdzekļus un ekipējumu, paramilitāro ekipējumu un visa minētā rezerves daļas, kā arī tādu ekipējumu, ko iespējams izmantot iekšējām represijām, neatkarīgi no tā, vai šādu ieroču, saistīto materiālu un ekipējuma izcelsme ir dalībvalstu teritorijā.
   2.   Ir aizliegts:

               a)

               tieši vai netieši jebkurai fiziskai vai juridiskai personai, vienībai vai struktūrai Sīrijā vai izmantošanai Sīrijā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi un izmantošanu;

               b)

               tieši vai netieši sniegt jebkurai fiziskai vai juridiskai personai, vienībai vai struktūrai Sīrijā vai izmantošanai Sīrijā finansējumu vai finanšu palīdzību, kas saistīta ar 1. punktā minētajiem priekšmetiem, tostarp īpaši dotācijas, aizdevumus un eksporta kredītu apdrošināšanu minēto priekšmetu pārdošanai, piegādei, nodošanai vai eksportam, vai saistītas tehniskas palīdzības, starpnieku pakalpojumu vai citu pakalpojumu sniegšanai.

         2. pants
   1.   Lēmuma 1. pantu nepiemēro:

               a)

               piegādēm un tehniskajai palīdzībai, kura paredzēta vienīgi Apvienoto Nāciju Organizācijas Atbrīvošanas novērošanas spēku (UNDOF) atbalstam vai lietošanai;

               b)

               lai pārdotu, piegādātu, nodotu vai eksportētu militāro ekipējumu, kas nav nāvējošs, vai ekipējumu, ko varētu izmantot iekšējām represijām, un kurš paredzēts vienīgi humānām vai aizsardzības vajadzībām vai Apvienoto Nāciju Organizācijas (ANO) un Eiropas Savienības iestāžu izveidošanas programmām, vai Savienības un ANO krīzes pārvarēšanas operācijām;

               c)

               lai pārdotu, piegādātu, nodotu vai eksportētu transportlīdzekļus, kas nav paredzēti militāriem mērķiem un kas ir izgatavoti no ballistiskas aizsardzības materiāliem, vai kuros ir uzstādīti šādi materiāli, nolūkā vienīgi nodrošināt Sīrijā izvietotā Eiropas Savienības un tās dalībvalstu personāla aizsardzību;

               d)

               tehniskās palīdzības, starpnieku pakalpojumu un citu pakalpojumu sniegšanai, kas saistīti ar šādu ekipējumu vai šādām programmām un darbībām;

               e)

               lai sniegtu finansējumu vai finanšu palīdzību saistībā ar šādu ekipējumu vai šādām programmām un operācijām;

         ar nosacījumu, ka šādam eksportam un palīdzībai iepriekš piekritusi attiecīgā kompetentā iestāde.
   2.   Lēmuma 1. pants neattiecas uz aizsargapģērbu, tostarp bruņuvestēm un militārām aizsargķiverēm, ko ANO personāls, Eiropas Savienības vai tās dalībvalstu personāls, plašsaziņas līdzekļu pārstāvji, humānās palīdzības un attīstības darbinieki, kā arī ar to saistītais personāls uz laiku eksportē uz Sīrijas tikai personīgām vajadzībām.
   3. pants
   Aizliegts pārdot, piegādāt, nodot vai eksportēt aprīkojumu vai programmatūru, kas pirmām kārtām paredzēta, lai Sīrijas režīms vai tā vārdā varētu uzraudzīt vai pārtvert interneta un telefonsakarus Sīrijas mobilajos vai fiksētajos tīklos, kā arī aizliegts sniegt palīdzību, lai šādu aprīkojumu vai programmatūru instalētu, darbinātu vai atjauninātu.
   Savienība veic vajadzīgos pasākumus, lai noteiktu atbilstīgos elementus, uz kuriem jāattiecas šim pantam.
   4. pants
   1.   Aizliegts no Sīrijas pirkt, importēt un transportēt jēlnaftas un naftas produktus.
   2.   Ir aizliegts tieši vai netieši sniegt finansējumu vai finanšu palīdzību, tostarp atvasinātus finanšu instrumentus, kā arī apdrošināšanu un pārapdrošināšanu, kas saistīti ar 1. punktā minētajiem aizliegumiem.
   5. pants
   Šā lēmuma 4. pantā minētie aizliegumi neskar tādu saistību izpildi līdz 2011. gada 15. novembrim, kuras paredzētas līgumos, kas noslēgti pirms 2011. gada 2. septembra.
   6. pants
   1.   Dalībvalstu valstspiederīgajiem vai no dalībvalstu teritorijām, vai arī izmantojot dalībvalstu jurisdikcijā esošus kuģus vai gaisa kuģus, ir aizliegts pārdot, piegādāt vai nodot būtiski svarīgas iekārtas vai tehnoloģijas – neatkarīgi no to izcelsmes – šādām turpmāk uzskaitītajām svarīgākajām naftas un dabasgāzes rūpniecības nozarēm Sīrijā vai arī Sīrijas uzņēmumiem vai Sīrijas īpašumā esošiem uzņēmumiem, kuri darbojas minētajās nozarēs ārpus Sīrijas:

               a)

               pārstrāde;

               b)

               sašķidrināta dabasgāze;

               c)

               izpēte;

               d)

               ražošana.

         Savienība veic vajadzīgos pasākumus, lai noteiktu priekšmetus, uz kuriem attiecas šis punkts.
   2.   Ir aizliegts uzņēmumiem Sīrijā, kas darbojas 1. punktā uzskaitītajās Sīrijas svarīgākajās naftas un gāzes nozarēs, vai arī Sīrijas uzņēmumiem vai Sīrijas īpašumā esošiem uzņēmumiem, kuri darbojas minētajās nozarēs ārpus Sīrijas, sniegt:

               a)

               tehnisku palīdzību vai apmācību un citus pakalpojumus, kas saistīti ar būtiski svarīgām iekārtām un tehnoloģijām, kā minēts 1. punktā;

               b)

               finansējumu vai finansiālu atbalstu, lai pārdotu, piegādātu, nodotu vai eksportētu būtiski svarīgākās iekārtas vai tehnoloģijas, kā noteikts 1. punktā, vai lai sniegtu ar to saistītu tehnisku palīdzību vai apmācību.

         7. pants
   1.   Šā lēmuma 6. panta 1. punktā minētie aizliegumi neskar tādu saistību izpildi, kas attiecas uz preču piegādi, kas paredzēta līgumos, kuri noslēgti līdz 2011. gada 1. decembrim.
   2.   Šā lēmuma 6. pantā minētie aizliegumi neskar tādu saistību izpildi, kas izriet no līgumiem, kuri vai noslēgti līdz 2011. gada 1. decembrim, un kas attiecas uz ieguldījumiem, kurus pirms minētā datuma Sīrijā ir veikuši uzņēmumi, kas veic uzņēmējdarbību dalībvalstīs.
   8. pants
   Denominētu Sīrijas naudaszīmju piegāde Sīrijas Centrālajai banka ir aizliegta.

      IEROBEŽOJUMI DAŽU UZŅĒMUMU FINANSĒŠANAI

   9. pants
   Ir aizliegts:

               a)

               piešķirt jebkādus finansiālus aizdevumus vai kredītus uzņēmumiem Sīrijā, kuri ir iesaistīti Sīrijas naftas rūpniecības izpētes, ražošanas vai pārstrādes nozarēs, vai arī Sīrijas uzņēmumiem vai Sīrijas īpašumā esošiem uzņēmumiem, kuri minētajās nozarēs ir iesaistīti ārpus Sīrijas;

               b)

               piešķirt jebkādus finansiālus aizdevumus vai kredītus uzņēmumiem Sīrijā, kuri iesaistīti jaunu spēkstaciju celtniecībā elektrības ražošanai Sīrijā;

               c)

               iegūt vai palielināt līdzdalību tādos uzņēmumos Sīrijā, kuri iesaistīti Sīrijas naftas rūpniecības izpētes, ražošanas vai pārstrādes nozarēs, vai arī Sīrijas uzņēmumos vai Sīrijas īpašumā esošos uzņēmumos, kuri minētajās nozarēs ir iesaistīti ārpus Sīrijas, tostarp pilnībā iegūt savā īpašumā šādus uzņēmumus vai iegādāties ar līdzdalību saistītas akcijas, kapitāla daļas vai vērtspapīrus;

               d)

               iegūt vai palielināt līdzdalību tādos uzņēmumos Sīrijā, kuri iesaistīti jaunu spēkstaciju celtniecībā elektrības ražošanai Sīrijā, tostarp pilnībā iegūt savā īpašumā šādus uzņēmumus vai iegādāties ar līdzdalību saistītas akcijas, kapitāla daļas vai vērtspapīrus;

               e)

               veidot jebkādus kopuzņēmumus ar uzņēmumiem Sīrijā, kuri iesaistīti Sīrijas naftas rūpniecības izpētes, ražošanas vai pārstrādes nozarēs, un ar jebkādiem to kontrolē esošiem meitasuzņēmumiem vai filiālēm;

               f)

               veidot jebkādus kopuzņēmumus ar uzņēmumiem Sīrijā, kuri iesaistīti jaunu spēkstaciju celtniecībā elektrības ražošanai Sīrijā, un ar jebkādiem to kontrolē esošiem meitasuzņēmumiem vai filiālēm.

         10. pants
   1.   Lēmuma 9. panta a) un c) apakšpunktā minētie aizliegumi:

               i)

               neskar tādu saistību izpildi, kas izriet no līgumiem vai nolīgumiem, kas noslēgti pirms 2011. gada 23. septembra;

               ii)

               neliedz paplašināt līdzdalību, ja saistības paplašināt līdzdalību izriet no nolīguma, kas noslēgts pirms 2011. gada 23. septembra.

         2.   Lēmuma 9. panta b) un d) apakšpunktā minētie aizliegumi:

               i)

               neskar tādu saistību izpildi, kas izriet no līgumiem vai nolīgumiem, kas noslēgti pirms 2011. gada 1. decembra;

               ii)

               neliedz paplašināt līdzdalību, ja saistības paplašināt līdzdalību izriet no nolīguma, kas noslēgts pirms 2011. gada 1. decembra.

      IEROBEŽOJUMI ATTIECĪBĀ UZ INFRASTRUKTŪRAS PROJEKTIEM

   11. pants
   1.   Ir aizliegta tieša vai netieša līdzdalība jaunu spēkstaciju celtniecībā elektrības ražošanai Sīrijā.
   2.   Aizliegts sniegt tehnisku palīdzību, finansējumu vai finansiālu palīdzību jaunu spēkstaciju celtniecībai elektrības ražošanai Sīrijā.
   3.   Šā panta 1. un 2. punktā minētais aizliegums neskar tādu saistību izpildi, kas izriet no līgumiem vai nolīgumiem, kas noslēgti pirms 2011. gada 1. decembra.

      IEROBEŽOJUMI ATTIECĪBĀ UZ FINANSIĀLU ATBALSTU TIRDZNIECĪBAI

   12. pants
   1.   Dalībvalstis atturas uzņemties jaunas īstermiņa vai vidēja termiņa saistības attiecībā uz publisku un privātu finansiālu atbalstu tirdzniecībai ar Sīriju, tostarp atturas no eksporta kredītu, garantiju vai apdrošināšanas piešķiršanas saviem valstspiederīgajiem vai vienībām, kas iesaistītas šādā tirdzniecībā, lai samazinātu to esošos apmērus, jo īpaši lai izvairītos no jebkāda finansiāla atbalsta, kas sekmē vardarbīgas represijas pret civiliedzīvotājiem Sīrijā. Dalībvalstis neuzņemas jaunas ilgtermiņa saistības par publisku un privātu finansiālu atbalstu tirdzniecībai ar Sīriju.
   2.   Šā panta 1. punkts neskar saistības, kas noteiktas pirms 2011. gada 1. decembra.
   3.   Šā panta 1. punkts neattiecas uz tirdzniecību ar pārtiku, kā arī lauksaimniecības, medicīnas vai citos humānos nolūkos.
   2.   NODAĻA

      FINANŠU NOZARE

   13. pants
   Dalībvalstis neuzņemas jaunas saistības attiecībā uz dotācijām, finansiālu palīdzību vai koncesiju aizdevumiem Sīrijas valdībai, tostarp piedaloties starptautiskās finanšu iestādēs, izņemot gadījumus, kad tas tiek darīts humāniem un attīstības mērķiem.
   14. pants
   Ir aizliegts:

               a)

               Eiropas Investīciju bankai (EIB) veikt izmaksas vai maksājumus saskaņā ar spēkā esošajiem aizdevuma līgumiem, kas noslēgti starp Sīriju un EIB, vai saistībā ar tiem;

               b)

               EIB turpināt jebkādus spēkā esošos tehniskās palīdzības pakalpojumu līgumus attiecībā uz suverēniem projektiem, kas atrodas Sīrijā.

         15. pants
   Ir aizliegts Sīrijas valdībai, tās valsts struktūrām, uzņēmumiem un aģentūrām, Sīrijas Centrālajai bankai vai bankām, kuru domicils ir Sīrijā, vai minēto banku filiālēm un meitasuzņēmumiem, kuras ir dalībvalstu jurisdikcijā vai ārpus tās, vai finanšu vienībām, kuru domicils nav Sīrijā un kuras nav dalībvalstu jurisdikcijā, bet kuras kontrolē personas un vienības, kuru domicils ir Sīrijā, kā arī personām un vienībām, kas rīkojas to vārdā vai to vadībā, vai vienībām, kuras ir to īpašumā vai kontrolē, tieši vai netieši pārdot, no tām pirkt, sniegt tām starpniecības pakalpojumus vai palīdzēt emitēt Sīrijas valsts vai valsts garantētas parādzīmes, kas ir emitētas pēc 2011. gada 1. decembra.
   16. pants
   1.   Dalībvalstu teritorijā ir aizliegts atvērt jaunas Sīrijas banku filiāles, meitasuzņēmumus vai pārstāvju birojus, kā arī Sīrijas bankām, tostarp arī Sīrijas Centrālajai bankai, tās filiālēm un meitasuzņēmumiem, un finanšu vienībām, kuru domicils nav Sīrijā, bet kuras kontrolē personas vai vienības, kuru domicils ir Sīrijā, ir aizliegts veidot jaunus kopuzņēmumus vai pārņemt īpašumtiesības, vai veidot jaunas banku korespondentattiecības ar dalībvalstu jurisdikcijā esošām bankām.
   2.   Dalībvalstu teritorijā vai jurisdikcijā esošām finanšu iestādēm ir aizliegts atvērt pārstāvju birojus, meitasuzņēmumus vai bankas kontus Sīrijā.
   17. pants
   1.   Ir aizliegts sniegt apdrošināšanas un pārapdrošināšanas pakalpojumus Sīrijas valdībai, tās valsts struktūrām, uzņēmumiem un aģentūrām vai jebkādām personām un vienībām, kas rīkojas to vārdā vai to vadībā, vai vienībām, kuras ir to īpašumā vai kontrolē, tostarp ar nelikumīgiem līdzekļiem iegūtā īpašumā vai kontrolē.
   2.   Šā panta 1. punktu nepiemēro, sniedzot

               a)

               veselības vai ceļojuma apdrošināšanas pakalpojumus fiziskām personām;

               b)

               obligātās vai trešās personas apdrošināšanas pakalpojumus Sīrijas personām, vienībām vai struktūrām, kas atrodas Savienībā;

               c)

               apdrošināšanas vai pārapdrošināšanas pakalpojumus tāda kuģa, gaisa kuģa vai transportlīdzekļa īpašniekam, kuru iznomājusi Sīrijas persona, vienība vai struktūra, kas nav iekļauta I vai II pielikuma sarakstā.

         3.   NODAĻA

      IECEĻOŠANAS IEROBEŽOJUMI

   18. pants
   1.   Dalībvalstis veic vajadzīgos pasākumus, lai liegtu I pielikumā uzskaitītajām personām, kas atbildīgas par vardarbīgām represijām pret Sīrijas civiliedzīvotājiem, personām, kas gūst labumu no režīma vai atbalsta to, un ar tām saistītām personām ieceļot to teritorijā vai šķērsot to.
   2.   Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.
   3.   Šā panta 1. punkts neskar gadījumus, kad dalībvalstij ir jāievēro starptautiskos tiesību aktos paredzētas saistības, proti:

               a)

               tā ir starptautiskas starpvaldību organizācijas uzņēmējvalsts;

               b)

               tā ir ANO sasauktas vai tās aizgādībā rīkotas starptautiskas konferences uzņēmējvalsts;

               c)

               saskaņā ar daudzpusēju nolīgumu, ar ko piešķir privilēģijas un imunitāti; vai

               d)

               saskaņā ar 1929. gada Samierināšanās Līgumu (Laterāna Pakts), ko noslēdza Svētais Krēsls (Vatikāna Pilsētvalsts) un Itālija.

         4.   Šā panta 3. punktu uzskata par piemērojamu arī gadījumos, kad kāda dalībvalsts ir Eiropas Drošības un sadarbības organizācijas (EDSO) uzņēmējvalsts.
   5.   Padome tiek pienācīgi informēta par visiem gadījumiem, kad dalībvalsts pieļauj izņēmumu saskaņā ar 3. vai 4. punktu.
   6.   Dalībvalstis, piemērojot 1. punktā noteiktos pasākumus, var izdarīt izņēmumus, ja ceļošana ir attaisnojama steidzamu humānu iemeslu dēļ vai to pamato dalība starpvaldību sanāksmēs, tostarp tādās, kuras atbalsta Savienība vai kuras rīko dalībvalsts, kas ir EDSO prezidentvalsts, un kurās tiek risināts politisks dialogs, ar ko tieši atbalsta demokrātiju, cilvēktiesības un tiesiskumu Sīrijā.
   7.   Dalībvalsts, kas vēlas izdarīt 6. punktā minētos izņēmumus, to rakstiski paziņo Padomei. Izņēmumu uzskata par piešķirtu, ja vien viens vai vairāki Padomes locekļi rakstiski neiebilst pret šādu rīcību divu darba dienu laikā no brīža, kad saņemts paziņojums par ierosināto izņēmumu. Ja viens vai vairāki Padomes locekļi iebilst, Padome ar kvalificētu balsu vairākumu var pieņemt lēmumu piešķirt ierosināto izņēmumu.
   8.   Ja, ievērojot 3.līdz 7. punktu dalībvalsts atļauj I pielikumā uzskaitītajām personām ieceļot tās teritorijā vai to šķērsot, atļauju var izmantot tikai tādam nolūkam, kādā tā ir piešķirta, un tikai tās personas, uz kurām tā attiecas.
   4.   NODAĻA

      LĪDZEKĻU UN SAIMNIECISKO RESURSU IESALDĒŠANA

   19. pants
   1.   Tiek iesaldēti visi līdzekļi un saimnieciskie resursi, kas ir I un II pielikumā uzskaitīto un par vardarbīgām represijām pret Sīrijas civiliedzīvotājiem atbildīgo personu īpašumā, valdījumā, turējumā vai kontrolē, kā arī visi līdzekļi un saimnieciskie resursi, kas ir tādu pielikumā uzskaitīto personu un vienību un ar tām saistīto personu un vienību īpašumā, valdījumā, turējumā vai kontrolē, kuras gūst labumu no režīma vai atbalsta to.
   2.   Nekādi līdzekļi vai saimnieciskie resursi nav tieši vai netieši pieejami I un II pielikumā uzskaitītajām fiziskajām vai juridiskajām personām vai vienībām, un tās no tiem negūst labumu.
   3.   Dalībvalsts kompetentā iestāde var atļaut dažu iesaldēto līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tā uzskata par atbilstīgiem, ja tā ir konstatējusi, ka attiecīgie līdzekļi vai saimnieciskie resursi ir:

               a)

               vajadzīgi, lai segtu I un II pielikumā uzskaitīto personu un to apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un medicīnisko aprūpi, nodokļu, apdrošināšanas prēmiju un komunālo pakalpojumu maksājumus;

               b)

               paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

               c)

               paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību; vai

               d)

               ir nepieciešami ārkārtas izdevumu segšanai, ja kompetentā iestāde vismaz divas nedēļas pirms atļaujas piešķiršanas ir citu dalībvalstu kompetentajām iestādēm un Komisijai sniegusi pamatojumu, kāpēc tā uzskata, ka būtu jāpiešķir īpaša atļauja;

               e)

               nepieciešami humāniem mērķiem, piemēram, palīdzības sniegšanai vai palīdzības sniegšanas atvieglošanai, tostarp medicīnas preču un iekārtu, pārtikas, humānās palīdzības darbinieku un ar to saistītās palīdzības nodrošināšanai vai evakuācijai no Sīrijas;

               f)

               ir paredzēti, lai veiktu maksājumus diplomātiskās vai konsulārās pārstāvniecības vai tādas starptautiskas organizācijas kontā, kurai saskaņā ar starptautiskajām tiesībām ir noteikta imunitāte, vai lai veiktu maksājumus no šādas pārstāvniecības vai organizācijas konta – tādā mērā, kādā šādi maksājumi ir paredzēti izmantošanai šīs diplomātiskās vai konsulārās pārstāvniecības vai starptautiskās organizācijas oficiālajiem mērķiem.

         Dalībvalsts informē pārējās dalībvalstis un Komisiju par jebkuru atļauju, ko tā piešķir saskaņā ar šo punktu.
   4.   Atkāpjoties no 1. punkta, dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ir izpildīti šādi nosacījumi:

               a)

               uz līdzekļiem vai saimnieciskajiem resursiem attiecas apgrūtinājums, kas tiesā, administratīvajā tiesā vai šķīrējtiesā ir noteikts pirms dienas, kad šā panta 1. punktā minētā fiziskā vai juridiskā persona vai vienība tika iekļauta I un II pielikumā, vai uz tām attiecas tiesas, administratīvās tiesas vai šķīrējtiesas spriedums, kas pieņemts pirms minētās dienas;

               b)

               līdzekļus vai saimnieciskos resursus izmantos tikai, lai apmierinātu prasījumus, kas izriet no šāda apgrūtinājuma vai ko atzīst par spēkā esošiem ar šādu spriedumu, tādās robežās, kas paredzētas piemērojamajos normatīvajos aktos, kuri reglamentē šādu prasījumu iesniedzēju tiesības;

               c)

               apgrūtinājums vai spriedums nav pieņemts par labu kādai no fiziskajām vai juridiskajām personām vai vienībām, kas uzskaitītas I vai II pielikumā; un

               d)

               apgrūtinājuma vai tiesas sprieduma atzīšana nav pretrunā attiecīgās dalībvalsts sabiedriskajai kārtībai.

         Dalībvalsts informē pārējās dalībvalstis un Komisiju par jebkuru atļauju, ko tā piešķir saskaņā ar šo punktu.
   5.   Saskaņā ar 1. punktu sarakstā iekļautai personai vai vienībai nav liegts veikt maksājumus, kas izriet no līguma, kurš stājies spēkā pirms šīs personas vai vienības iekļaušanas sarakstā, ar noteikumu, ka attiecīgā dalībvalsts ir noskaidrojusi, ka šo maksājumu tieši vai netieši nesaņems kāda persona vai vienība, kura ir minēta 1. punktā.
   6.   Panta 1. punkts neliedz II pielikumā iekļautai vienībai divos mēnešos no tās iekļaušanas sarakstā veikt maksājumus, izmantojot iesaldētos līdzekļus vai saimnieciskos resursus, ko šāda vienība ir saņēmusi pēc tās iekļaušanas sarakstā, ja šādi maksājumi ir paredzēti līgumā saistībā ar tirdzniecības finansēšanu, ar noteikumu, ka attiecīgā dalībvalsts ir noskaidrojusi, ka šo maksājumu tieši vai netieši nesaņems kāda persona vai vienība, kura ir minēta 1. punktā.
   7.   Šā panta 2. punktu nepiemēro iesaldētu kontu papildināšanai:

               a)

               procentu ienākumiem vai citiem ieņēmumiem no minētajiem kontiem; vai

               b)

               maksājumiem, kas paredzēti līgumos, nolīgumos vai saistībās, kas noslēgtas vai radušās pirms dienas, kad uz minētajiem kontiem tika attiecināts šis lēmums,

         ar noteikumu, ka uz šādiem procentiem, citiem ienākumiem un maksājumiem arī turpmāk attiecina 1. punktu.
   5.   NODAĻA

      VISPĀRĒJI UN NOBEIGUMA NOTEIKUMI

   20. pants
   Tādu sarakstā iekļautu personu un vienību, kas uzskaitītas I un II pielikumā, vai citu Sīrijas personu vai vienību, tostarp Sīrijas valdības, valsts struktūru, uzņēmumu un aģentūru vai tādu personu vai vienību, kas iesniedz prasību šādas personas vai vienības vārdā vai rīkojas to labā, prasības netiek apmierinātas, tostarp prasības par kompensāciju, atlīdzināšanu vai citas šāda veida prasības, piemēram, ieskaitu, naudas sodu vai garantijas nodrošinātu prasību, prasību pagarināt vai izpildīt galvojumu, finanšu garantiju, tostarp prasības, kas izriet no kredītvēstulēm un līdzīgiem instrumentiem, kas saistīti ar kādu līgumu vai darījumu, ko tieši vai netieši, pilnībā vai daļēji skāruši pasākumi, kas noteikti šajā lēmumā.
   21. pants
   1.   Pēc priekšlikuma, kas saņemts no dalībvalsts vai Savienības Augstā pārstāvja ārlietās un drošības politikas jautājumos, Padome izstrādā un groza I un II pielikumā iekļautos sarakstus.
   2.   Padome savu lēmumu par sarakstu, tostarp tā pamatojumu, paziņo attiecīgajai personai vai vienībai tieši, ja adrese ir zināma, vai publicējot paziņojumu, tādējādi dodot šādai personai vai vienībai iespēju paust savus apsvērumus.
   3.   Ja ir iesniegti apsvērumi vai ja ir iesniegti jauni, būtiski pierādījumi, Padome pārskata savu lēmumu un par to informē attiecīgo personu vai vienību.
   22. pants
   1.   I un II pielikumā norāda pamatojumu attiecīgo personu un vienību iekļaušanai sarakstā.
   2.   I un II pielikumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama. Attiecībā uz personām šāda informācija var ietvert vārdu un uzvārdu, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, un darbības jomu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības veikšanas vietu.
   23. pants
   Aizliegts apzināti vai tīši piedalīties darbībās, kuru mērķis vai sekas ir apiet šajā lēmumā notiektos aizliegumus.
   24. pants
   Lai šajā lēmumā minēto pasākumu ietekme būtu pēc iespējas lielāka, Savienība aicina trešās valstis pieņemt ierobežojošus pasākumus, kas ir līdzīgi šajā lēmumā iekļautajiem.
   25. pants
   Šo lēmumu piemēro 12 mēnešus. To pastāvīgi pārskata. To pēc vajadzības atjaunina vai groza, ja Padome uzskata, ka tā mērķi nav sasniegti.
   26. pants
   Ar šo Lēmums 2011/273/KĀDP tiek atcelts.
   27. pants
   Šis lēmums stājas spēkā tā pieņemšanas dienā.

      Briselē, 2011. gada 1. decembrī

            Padomes vārdā –

            priekšsēdētāja

         C. ASHTON

      (1)  OV L 121, 10.5.2011., 11. lpp.

      I PIELIKUMS

         18. un 19. pantā minēto personu un vienību saraksts

      A.   Personas

                  Vārds

                  Identifikācijas informācija

                  Pamatojums

                  Sarakstā iekļaušanas datums

                  1.

                     Bashar Al-Assad

                  dzimis 1965. gada 11. septembrī Damaskā;
                  diplomātiskā pase Nr. D1903

                  Republikas prezidents; persona, kas atļauj un pārrauga vardarbību pret demonstrāciju dalībniekiem.

                  23.05.2011

                  2.

                     Maher (pazīstams arī kā Mahir) Al-Assad

                  dzimis 1967. gada 8. decembrī
                  diplomātiskā pase Nr. 4138

                  Armijas 4. bruņotās divīzijas komandieris, Baath centrālās pavēlniecības loceklis, nozīmīga persona Republikas Gvardē; prezidenta Bashar Al-Assad brālis; galvenais represiju veicējs pret demonstrāciju dalībniekiem.

                  09.05.2011

                  3.

                     Ali Mamluk (pazīstams arī kā Mamlouk)

                  dzimis 1946. gada 19. februārī Damaskā;
                  diplomātiskā pase Nr. 983

                  Sīrijas Vispārējās izlūkošanas direktorāta (GID) vadītājs; iesaistīts vardarbībā pret demonstrāciju dalībniekiem.

                  09.05.2011

                  4.

                     Muhammad Ibrahim Al-Sha’ar (pazīstams arī kā Mohammad Ibrahim Al-Chaar)

                  Iekšlietu ministrs; iesaistīts vardarbībā pret demonstrāciju dalībniekiem.

                  09.05.2011

                  5.

                     Atej (pazīstams arī kā Atef, Atif) Najib

                  Bijušais Politiskās drošības direktorāta vadītājs Deraa; prezidenta Bashar Al-Assad brālēns; iesaistīts vardarbībā pret demonstrāciju dalībniekiem.

                  09.05.2011

                  6.

                     Hafiz Makhluf (pazīstams arī kā Hafez Makhlouf)

                  dzimis 1971. gada 2. aprīlī Damaskā;
                  diplomātiskā pase Nr. 2246

                  Pulkvedis un Vispārējās izlūkošanas direktorāta Damaskas nodaļas struktūrvienības vadītājs; prezidenta Bashar Al-Assad brālēns; Maher Al-Assad tuva persona; iesaistīts vardarbībā pret demonstrāciju dalībniekiem.

                  09.05.2011

                  7.

                     Muhammad Dib Zaytun (pazīstams arī kā Mohammed Dib Zeitoun)

                  dzimis 1951. gada 20. maijā Damaskā;
                  diplomātiskā pase Nr. D000001300

                  Politiskās drošības direktorāta vadītājs; iesaistīts vardarbībā pret demonstrāciju dalībniekiem.

                  09.05.2011

                  8.

                     Amjad Al-Abbas

                  Atbildīgais par politisko drošību Banyas, iesaistīts vardarbībā pret demonstrāciju dalībniekiem Baida.

                  09.05.2011

                  9.

                     Rami Makhlouf

                  dzimis 1969. gada 10. jūlijā Damaskā;
                  pases Nr. 454224

                  Sīrijas uzņēmējs; ar Maher Al-Assad saistīta persona; prezidenta Bashar Al-Assad brālēns; nodrošina finansējumu režīmam, pieļaujot vardarbību pret demonstrāciju dalībniekiem.

                  09.05.2011

                  10.

                     Abd Al-Fatah Qudsiyah

                  dzimis 1953. gadā Hama;
                  diplomātiskā pase Nr. D0005788

                  Sīrijas Militārā izlūkdienesta vadītājs (SMI); iesaistīts vardarbībā pret civiliedzīvotājiem.

                  09.05.2011

                  11.

                     Jamil Hassan

                  Sīrijas Gaisa spēku izlūkdienesta vadītājs; iesaistīts vardarbībā pret civiliedzīvotājiem.

                  09.05.2011

                  12.

                     Rustum Ghazali

                  dzimis 1953. gada 3. maijāDara'a;
                  diplomātiskā pase Nr. D000000887

                  Sīrijas Militārā izlūkdienesta vadītājs, Damaskas lauku filiāle; iesaistīts vardarbībā pret civiliedzīvotājiem.

                  09.05.2011

                  13.

                     Bashar Al-Assad

                  dzimis 1962. gada 18. jūnijāKerdala;
                  pase Nr. 88238

                     Shabiha kaujinieku rindās iesaistīts vardarbībā pret civiliedzīvotājiem.

                  09.05.2011

                  14.

                     Munzir Al-Assad

                  dzimis 1961. gada 1. martāLattakia;
                  pase Nr. 86449 un Nr. 842781

                     Shabiha kaujinieku rindās iesaistīts vardarbībā pret civiliedzīvotājiem.

                  09.05.2011

                  15.

                     Asif Shawkat

                  dzimis 1950. gada 15. janvārīAl-Madehleh, Tartus

                  Drošības un izlūkošanas štāba vadītāja vietnieks; iesaistīts vardarbībā pret civiliedzīvotājiem.

                  23.05.2011

                  16.

                     Hisham Ikhtiyar

                  Dzimis 1941. gadā

                  Sīrijas Valsts drošības dienesta vadītājs; iesaistīts vardarbībā pret civiliedzīvotājiem

                  23.05.2011

                  17.

                     Faruq Al Shar’

                  dzimis 1938. gada 10. decembrī

                  Sīrijas viceprezidents; iesaistīts vardarbībā pret civiliedzīvotājiem.

                  23.05.2011

                  18.

                     Muhammad Nasif Khayrbik

                  dzimis 1937. gada 10. aprīlī, (iespējams 1937. gada 20. maijā), dzimšanas vieta Hama,
                  diplomātiskās pases Nr. 0002250

                  Sīrijas viceprezidenta palīgs valsts drošības jautājumos; iesaistīts vardarbībā pret civiliedzīvotājiem.

                  23.05.2011

                  19.

                     Mohamed Hamcho

                  dzimis 1966. gada 20. maijā;
                  pases Nr. 002954347

                     Mahir Al-Assad svainis; uzņēmējs un vairāku ārvalstu uzņēmumu vietējais aģents; nodrošina finansējumu režīmam, pieļaujot vardarbību pret demonstrāciju dalībniekiem.

                  23.05.2011

                  20.

                     Iyad (pazīstams arī kā Eyad) Makhlouf

                  dzimis 1973. gada 21. janvārī Damaskā;
                  pases Nr. N001820740

                     Rami Makhlouf brālis un Politiskās drošības direktorāta darbinieks, kas iesaistīts vardarbībā pret civiliedzīvotājiem

                  23.05.2011

                  21.

                     Bassam Al Hassan

                  prezidenta padomdevējs stratēģijas jautājumos; iesaistīts vardarbībā pret civiliedzīvotājiem.

                  23.05.2011

                  22.

                     Dawud Rajiha

                  bruņoto spēku štāba vadītājs, kas atbildīgs par militāru iesaistīšanos vardarbībā pret miermīlīgiem protestētājiem.

                  23.05.2011

                  23.

                     Ihab (pazīstams arī kā Ehab, Iehab) Makhlouf

                  dzimis 1973. gada 21. janvārī Damaskā;
                  pases Nr. N002848852

                     SyriaTel priekšsēdētāja vietnieks un atbildīgais par Rami Makhlouf uzņēmumu ASV; nodrošina finansējumu režīmam, pieļaujot vardarbību pret demonstrāciju dalībniekiem.

                  23.05.2011

                  24.

                     Zoulhima Chaliche (Dhu al-Himma Shalish)

                  Dzimis 1951. vai 1946. gadā, Kerdaha.

                  Prezidenta drošības dienesta vadītājs; iesaistīts vardarbībā pret demonstrāciju dalībniekiem; prezidenta Bashar Al-Assad brālēns;

                  23.6.2011

                  25.

                     Riyad Chaliche (Riyad Shalish)

                     Military Housing Establishment direktors; finansē režīmu; prezidenta Bashar Al-Assad brālēns;

                  23.6.2011

                  26.

                  Brigādes komandieris Mohammad Ali Jafari (pazīstams arī kā Ja'fari, Aziz; arī Jafari, Ali; arī Jafari, Mohammad Ali; arī Ja'fari, Mohammad Ali; arī Jafari-Najafabadi, Mohammad Ali)

                  Dzimšanas datums – 1957. gada 1. septembris; dzimšanas vieta – Yazd, Irāna

                  Irānas Revolucionāro gvardu korpusa ģenerālis, iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  27.

                  Ģenerālmajors Qasem Soleimani (pazīstams arī kā Qasim Soleimany)

                  Irānas Revolucionāro gvardu korpusa komandieris, IRGC - Qods; iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  28.

                     Hossein Taeb (pazīstams arī kā Taeb, Hassan; pazīstams arī kā Taeb, Hosein; pazīstams arī kā TAEB, Hossein; pazīstams arī kā Taeb, Hussayn; pazīstams arī kā Hojjatoleslam Hossein Ta'eb)

                  Dzimis 1963. gadā; dzimšanas vieta – Teherāna, Irāna.

                  Irānas Revolucionāro gvardu korpusa komandiera vietnieks izlūkošanas jautājumos; iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  29.

                     Khalid Qaddur

                     Maher Al-Assad uzņēmējdarbības partneris; finansē režīmu.

                  23.6.2011

                  30.

                     Ra'if Al-Quwatli (pazīstams arī kā Ri'af Al-Quwatli)

                     Maher Al-Assad uzņēmējdarbības partneris; finansē režīmu.

                  23.6.2011

                  31.

                     Mr Mohammad Mufleh

                  Sīrijas Militārā izlūkdienesta vadītājs Hamā, iesaistīts demonstrāciju apspiešanā.

                  1.8.2011

                  32.

                  Ģenerālmajors Tawfiq Younes

                  Vispārējās izlūkošanas direktorāta Iekšējās drošības departamenta vadītājs; iesaistīts vardarbībā pret civiliedzīvotājiem.

                  1.8.2011

                  33.

                     Mr Mohammed Makhlouf (pazīstams arī kā Abu Rami)

                  Dzimis Latakia, Sīrijā, 19.10.1932.

                     Bashar un Mahir al-Assad tuvs līdzgaitnieks un tēvocis no mātes puses. Rami, Ihab un Iyad Makhlouf uzņēmējdarbības partneris un tēvs.

                  1.8.2011

                  34.

                     Ayman Jabir

                  Dzimis Latakia

                     Mahir al-Assad partneris Shabiha bruņotajā grupējumā. Tieši iesaistīts represijās un vardarbībā pret civiliedzīvotājiem un Shabiha bruņoto grupējumu koordinēšanā.

                  1.8.2011

                  35.

                  Ģenerālis Ali Habib Mahmoud

                  Dzimis 1939. gadā Tartous.
                  2009. gada 3. jūnijā iecelts aizsardzības ministra amatā.

                  Aizsardzības ministrs. Atbildīgs par Sīrijas Bruņoto spēku vadību un operācijām, iesaistīts represijās un vardarbībā pret civiliedzīvotājiem.

                  1.8.2011

                  36.

                     Hayel Al-Assad

                     Maher Al-Assad palīgs, Armijas 4. divīzijas militārās policijas vienības vadītājs, iesaistīts represiju veikšanā.

                  23.8.2011

                  37.

                     Ali Al-Salim

                  Sīrijas Aizsardzības ministrijas sagādes biroja direktors; caur šo biroju tiek iegūts viss Sīrijas armijas bruņojums.

                  23.8.2011

                  38.

               Nizar Al-Assad (
                     )

                     Bashar Al-Assad brālēns; agrāk bijis uzņēmuma "Nizar Oilfield Supplies" vadītājs.

                  Valdības amatpersonām ļoti tuvu stāvoša persona. Finansē Shabiha kaujiniekus Latakijas reģionā.

                  23.8.2011

                  39.

                  Brigādes ģenerālis Rafiq SHAHADAH

                  Sīrijas Militārā izlūkdienesta 293. nodaļas (Iekšlietas) vadītājs Damaskā. Tieši iesaistīts represijās un vardarbībā pret civiliedzīvotājiem Damaskā. Prezidenta Bashar Al-Assad padomnieks stratēģiskos un militāras izlūkošanas jautājumos.

                  23.8.2011

                  40.

                  Brigādes ģenerālis Jamea Jamea (Jami Jami)

                  Sīrijas Militārā izlūkdienesta nodaļas vadītājs Deir ez Zorā. Tieši iesaistīts represijās un vardarbībā pret civiliedzīvotājiem Deir ez Zorā un Alboukamalā.

                  23.8.2011

                  41.

                     Hassan Bin-Ali Al-Turkmani

                  Dzimis 1935. gadā Aleppo

                  Ministra vietnieks, bijušais aizsardzības ministrs, prezidenta Bashar Al-Assad īpašais sūtnis.

                  23.8.2011

                  42.

                     Muhammad Said Bukhaytan

                  Arābu sociālistiskās partijas Baath reģionālā sekretāra palīgs kopš 2005. gada, 2000.–2005. gadā reģionālās Baath partijas nacionālās drošības direktors. Bijušais Hamas gubernators (1998.–2000. gadā). Prezidenta Bashar Al-Assad un Maher Al-Assad tuvs līdzgaitnieks. Viens no galvenajiem režīma lēmumu pieņēmējiem attiecībā uz civiliedzīvotāju represijām.

                  23.8.2011

                  43.

                     Ali Douba

                  Atbildīgs par slepkavībām Hamā 1980. gadā, ir ataicināts atpakaļ uz Damasku kā prezidenta Bashar Al-Assad īpašais padomnieks.

                  23.8.2011

                  44.

                  Brigādes ģenerālis Nawful Al-Husayn

                  Sīrijas Militārā izlūkdienesta Idlibas nodaļas vadītājs. Tieši iesaistīts represijās un vardarbībā pret civiliedzīvotājiem Idlibas provincē.

                  23.8.2011

                  45.

                  Brigadieris Husam Sukkar

                  Prezidenta padomnieks drošības lietās. Prezidenta padomnieks saistībā ar drošības dienestu veiktajām represijām un vardarbību pret civiliedzīvotājiem.

                  23.8.2011

                  46.

                  Brigādes ģenerālis Muhammed Zamrini

                  Sīrijas Militārā izlūkdienesta nodaļas vadītājs Homsā. Tieši iesaistīts represijās un vardarbībā pret civiliedzīvotājiem Homsā.

                  23.8.2011

                  47.

                  Ģenerālleitnants Munir Adanov (Adnuf)

                  Sīrijas Armijas Operāciju un apmācību ģenerālštāba vadītāja vietnieks. Tieši iesaistīts represijās un vardarbībā pret civiliedzīvotājiem Sīrijā.

                  23.8.2011

                  48.

                  Brigādes ģenerālis Ghassan Khalil

                  Vispārējās izlūkošanas direktorāta informācijas nodaļas vadītājs. Tieši iesaistīts represijās un vardarbībā pret civiliedzīvotājiem Sīrijā.

                  23.8.2011

                  49.

                     Mohammed Jabir

                  Dzimis Latakia.

                     Shabiha kaujinieks. Mahir al-Assad līdzgaitnieks Shabiha bruņotajā grupējumā. Tieši iesaistīts represijās un vardarbībā pret civiliedzīvotājiem un Shabiha bruņoto grupējumu koordinēšanā.

                  23.8.2011

                  50.

                     Samir Hassan

                     Maher Al-Assad tuvs uzņēmējdarbības partneris. Ir zināms, ka viņš ekonomiski atbalsta Sīrijas režīmu.

                  23.8.2011

                  51.

                     Fares Chehabi (Fares Shihabi)

                  Alepo Rūpniecības palātas priekšsēdētājs. Sniedz ekonomisku atbalstu Sīrijas režīmam.

                  2.09.2011

                  52.

                     Emad Ghraiwati

                  Dzimis1959. gada martā; dzimšanas vieta: Damaska, Sīrija

                  Damaskas Rūpniecības palātas (Zuhair Ghraiwati Sons) priekšsēdētājs. Sniedz ekonomisku atbalstu Sīrijas režīmam.

                  2.9.2011

                  53.

                     Tarif Akhras

                  Dzimis 1949. gadā; dzimšanas vieta: Homsa, Sīrija

                     Akhras Group dibinātājs (darbības virzieni ir izejvielas, tirdzniecība, apstrāde un loģistika), Homsa. Sniedz ekonomisku atbalstu Sīrijas režīmam.

                  2.9.2011

                  54.

                     Issam Anbouba

                  Dzimis 1949. gadā; Dzimšanas vieta: Latakija, Sīrija

                     Issam Anbouba Est. priekšsēdētājs agrorūpniecības jautājumos. Sniedz ekonomisku atbalstu Sīrijas režīmam;

                  2.9.2011

                  55.

                     Tayseer Qala Awwad

                  Dzimis 1943. gadā; Dzimšanas vieta: Damaska

                  Tieslietu ministrs. Saistīts ar Sīrijas režīmu, tostarp atbalstījis tā politiku un praksi veikt patvaļīgus arestus un aizturēšanas.

                  23.09.2011

                  56.

                     Dr. Adnan Hassan Mahmoud

                  Dzimis 1966. gadā; Dzimšanas vieta: Tartūsa

                  Informācijas ministrs. Saistīts ar Sīrijas režīmu, tostarp atbalstījis un veicinājis tā informācijas politiku.

                  23.09.2011

                  57.

                  Ģenerālmajors Jumah Al-Ahmad

                  Īpašo spēku komandieris. Atbildīgs par vardarbības pielietošanu pret protestētājiem visā Sīrijā.

                  14.11.2011

                  58.

                  Pulkvedis Lu'ai al-Ali

                  Sīrijas Militārā izlūkdienesta vadītājs, Dera'a nodaļa. Atbildīgs par vardarbības pielietošanu pret protestētājiem Dera'a.

                  14.11.2011

                  59.

                  Ģenerālleitnants Ali Abdullah Ayyub

                  Ģenerālštāba vadītāja vietnieks (personāls un darbaspēks). Atbildīgs par vardarbības pielietošanu pret protestētājiem visā Sīrijā.

                  14.11.2011

                  60.

                  Ģenerālleitnants Jasim al-Furayj

                  Ģenerālštāba vadītājs. Atbildīgs par vardarbības pielietošanu pret protestētājiem visā Sīrijā.

                  14.11.2011

                  61.

                  Ģenerālis Aous (Aws) ASLAN

                  Dzimis 1958. gadā

                  Republikas gvardes bataljona vadītājs. Maher al-ASSAD un prezidenta al-ASSAD līdzgaitnieks. Iesaistīts vardarbībā pret civiliedzīvotājiem Sīrijā.

                  14.11.2011

                  62.

                  Ģenerālis Ghassan Belal

                  4. divīzijas rezerves štāba ģenerālis. Maher al-ASSAD padomnieks un drošības operāciju koordinators. Atbildīgs par vardarbību pret civiliedzīvotājiem visā Sīrijā.

                  14.11.2011

                  63.

                     Abdullah Berri

                     Berri ģimenes bruņotā grupējuma vadītājs. Atbildīgs par valdības atbalstītāju militāro grupējumu veiktajām vardarbīgajām represijām pret Alepo civiliedzīvotājiem.

                  14.11.2011

                  64.

                     George Chaoui

                  Sīrijas elektronisko spēku dalībnieks. Iesaistīts vardarbīgās represijās un mudināšanā uz vardarbību pret civiliedzīvotājiem visā Sīrijā.

                  14.11.2011

                  65.

                  Ģenerālmajors Zuhair Hamad

                  Vispārējās izlūkošanas direktorāta vadītāja vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011

                  66.

                     Amar Ismael

                  Sīrijas elektronisko spēku civilais vadītājs (teritoriālās armijas izlūkošanas dienests). Iesaistīts vardarbīgās represijās un mudināšanā uz vardarbību pret civiliedzīvotājiem visā Sīrijā.

                  14.11.2011

                  67.

                     Mujahed Ismail

                  Sīrijas elektronisko spēku dalībnieks. Iesaistīts vardarbīgās represijās un mudināšanā uz vardarbību pret civiliedzīvotājiem visā Sīrijā.

                  14.11.2011

                  68.

                     Saqr Khayr Bek

                  Iekšlietu ministrijas vietnieks. Atbildīgs par vardarbības pielietošanu pret civiliedzīvotājiem Sīrijā.

                  14.11.2011

                  69.

                  Ģenerālmajors Nazih

                  Vispārējās izlūkošanas direktorāta direktora vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011

                  70.

                     Kifah Moulhem

                  Bataljona komandieris 4. divīzijā. Atbildīgs par vardarbību, kas Deïr el-Zor vērsta pret civiliedzīvotājiem.

                  14.11.2011

                  71.

                  Ģenerālmajors Wajih Mahmud

                  18. bruņotās divīzijas komandieris. Atbildīgs par vardarbības pielietošanu pret protestētājiem Homsā.

                  14.11.2011

                  72.

                     Bassam Sabbagh

                  Dzimis 1959. gada 24. augustā Damaskā.
                  Adrese: Kasaa, Anwar al Attar Street, al Midani building, Damaska.
                  Sīrijas pase Nr. 004326765, izdota 2008. gada 2. novembrī, derīga līdz 2014. gada novembrim.

                  Parīzes advokatūras loceklis. Sabbagh & Associates juridiskā biroja (Damaska) vadītājs. Rami Makhlouf un Khaldoun Makhlouf juridiskais un finanšu padomnieks, pārvalda viņu darījumus. Saistīts ar Bachar al-Assad nekustamā īpašuma projekta finansēšanā Latakijā. Režīmam sniedz finansiālu atbalstu.

                  14.11.2011

                  73.

                  Ģenerālleitnants Mustafa Tlass

                  Ģenerālštāba vadītāja vietnieks (loģistika un piegāde). Atbildīgs par vardarbības pielietošanu pret protestētājiem visā Sīrijā.

                  14.11.2011

                  74.

                  Ģenerālmajors Fu’ad Tawil

                  Sīrijas Gaisa spēku izlūkdienesta vadītāja vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011

                  75.

                     Mohammad Al-Jleilati

                  Dzimis 1945. gadā Damaskā

                  Finanšu ministrs. Atbildīgs par Sīrijas ekonomiku.

                  1.12.2011

                  76.

                     Dr. Mohammad Nidal Al-Shaar

                  Dzimis 1956. gadā Aleppo

                  Ekonomikas un tirdzniecības ministrs. Atbildīgs par Sīrijas ekonomiku.

                  1.12.2011

                  77.

                  Ģenerālleitnants Fahid Al-Jassim

                  Štāba priekšnieks. Militāra amatpersona, iesaistīts vardarbībā Homsā.

                  1.12.2011

                  78.

                  Ģenerālmajors Ibrahim Al-Hassan

                  Štāba priekšnieka vietnieks. Militāra amatpersona, iesaistīts vardarbībā Homsā.

                  1.12.2011

                  79.

                  Brigadieris Khalil Zghraybih

                  14. divīzija. Militāra amatpersona, iesaistīts vardarbībā Homsā.

                  1.12.2011

                  80.

                  Brigadieris Ali Barakat

                  Republikas Gvardu divīzijas 103. brigāde. Militāra amatpersona, iesaistīts vardarbībā Homsā.

                  1.12.2011

                  81.

                  Brigadieris Talal Makhluf

                  Republikas Gvardu divīzijas 103. brigāde. Militāra amatpersona, iesaistīts vardarbībā Homsā.

                  1.12.2011

                  82.

                  Brigadieris Nazih Hassun

                  Sīrijas Gaisa spēku izlūkdienests. Militāra amatpersona, iesaistīts vardarbībā Homsā.

                  1.12.2011

                  83.

                  Kapteinis Maan Jdiid

                  Prezidenta gvarde. Militāra amatpersona, iesaistīts vardarbībā Homsā.

                  1.12.2011

                  84.

                     Muahmamd Al-Shaar

                  Politiskās drošības nodaļa. Militāra amatpersona, iesaistīts vardarbībā Homsā.

                  1.12.2011

                  85.

                     Khald Al-Taweel

                  Politiskās drošības nodaļa. Militāra amatpersona, iesaistīts vardarbībā Homsā.

                  1.12.2011

                  86.

                     Ghiath Fayad

                  Politiskās drošības nodaļa. Militāra amatpersona, iesaistīts vardarbībā Homsā.

                  1.12.2011

      B.   Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                     Bena Properties

                  Atrodas Rami Makhlouf kontrolē; finansē režīmu.

                  23.6.2011

                  2.

                     Al Mashreq Investment Fund (AMIF) (pazīstama arī kā Sunduq Al Mashrek Al Istithmari)

                                 P.O. Box 108, Damascus

                              Tālr.: 963 112110059 / 963 112110043

                              Fakss: 963 933333149

                  Atrodas Rami Makhlouf kontrolē; finansē režīmu.

                  23.6.2011

                  3.

                     Hamcho International (pazīstama arī kā Hamsho International Group)

                                 Baghdad Street, P.O. Box 8254, Damascus

                              Tālr.: 963 112316675

                              Fakss: 963 112318875

                              Tīmekļa vietne: www.hamshointl.com

                              e-pasts: info@hamshointl.com et hamshogroup@yahoo.com

                  Atrodas Mohamed Hamcho jeb Hamsho kontrolē; finansē režīmu.

                  23.6.2011

                  4.

                     Military Housing Establishment (pazīstama arī kā MILIHOUSE)

                  Valsts pasūtījuma celtniecības darbu sabiedrība, atrodas Riyad Shalish un Aizsardzības ministrijas kontrolē; finansē režīmu.

                  23.6.2011

                  5.

                  Politiskās drošības direktorāts

                  Sīrijas valdības dienests, kas tieši iesaistīts represijās.

                  23.8.2011

                  6.

                  Vispārējās izlūkošanas direktorāts

                  Sīrijas valdības dienests, kas tieši iesaistīts represijās.

                  23.8.2011

                  7.

                  Militārās izlūkošanas direktorāts

                  Sīrijas valdības dienests, kas tieši iesaistīts represijās.

                  23.8.2011

                  8.

                  Gaisa spēku izlūkošanas aģentūra

                  Sīrijas valdības dienests, kas tieši iesaistīts represijās.

                  23.8.2011

                  9.

                     IRGC Qods spēki (pazīstami arī kā Quds spēki)

                  Teherāna, Irāna

                     Qods (jeb Quds) spēki ir Irānas Islāma revolucionāro gvardu korpusa (IRGC) specializēti kaujinieki. Qods spēki ir iesaistīti aprīkojuma un atbalsta nodrošināšanā, lai palīdzētu Sīrijas režīmam apspiest protestus Sīrijā. IRGC Qods spēki ir snieguši tehnisku palīdzību, aprīkojumu un atbalstu Sīrijas drošības dienestiem, lai apspiestu civiliedzīvotāju protesta kustības.

                  23.8.2011

                  10.

                     Mada Transport

                     Cham Holding filiāle (Sehanya Daraa Highway, PO Box 9525 Tālr.: 00 963 11 99 62)

                  Saimnieciska vienība, kas finansē režīmu.

                  2.09.2011

                  11.

                     Cham Investment Group

                     Cham Holding filiāle (Sehanya daraa Highway, PO Box 9525 Tālr.: 00 963 11 99 62)

                  Saimnieciska vienība, kas finansē režīmu.

                  2.09.2011

                  12.

                     Real Estate Bank

                                 Insurance Bldg- Yousef Al-azmeh sqr. Damascus P.O. Box: 2337 Damascus Syrian Arab Republic

                              Tālr.: (+963) 11 2456777 un 2218602

                              Fakss: (+963) 11 2237938 un 2211186;

                              bankas e-pasts: Publicrelations@reb.sy,

                              Tīmekļa vietne: www.reb.sy

                  Valsts īpašumā esoša banka, kas finansiāli atbalsta režīmu.

                  2.09.2011

                  13.

                     Addounia TV (pazīstama arī kā Dounia TV)

                  Tālruņi: +963-11-5667274, +963-11-5667271,
                  Fakss: +963-11-5667272
                  Tīmekļa vietne: http://www.addounia.tv

                     Addounia TV ir kūdījusi uz vardarbību pret Sīrijas civiliedzīvotājiem.

                  23.09.2011

                  14.

                     Cham Holding

                                 Cham Holding Building Daraa Highway - Ashrafiyat Sahnaya Rif Dimashq – Syria P.O Box 9525

                              Tālr.: +963 (11) 9962 +963 (11) 668 14000 +963 (11) 673 1044

                              Fakss: +963 (11) 673 1274

                              e-pasts: info@chamholding.sy

                              www.chamholding.sy

                  Atrodas Rami Makhlouf kontrolē; Sīrijas lielākā ieguldījumu sabiedrība, kas gūst labumu no režīma un atbalsta to.

                  23.09.2011

                  15.

                     El-Tel Co. (pazīstama arī kā El-Tel Middle East Company)

                              Adrese: Dair Ali Jordan Highway, P.O.Box 13052, Damascus – Syria

                              Tālr.: +963-11-2212345

                              Fakss: +963-11-44694450

                              e-pasts: sales@eltelme.com

                              Tīmekļa vietne: www.eltelme.com

                  Telekomunikāciju ierīču ražošana un piegāde armijas vajadzībām.

                  23.09.2011

                  16.

                     Ramak Constructions Co.

                              Adrese: Daa'ra Highway, Damascus, Syria

                              Tālr.: +963-11-6858111

                              Mobilais tālr.: +963-933-240231

                  Militāru kazarmu, robežpunktu kazarmu un citu ēku būvniecība armijas vajadzībām.

                  23.09.2011

                  17.

                     Souruh Company (pazīstama arī kā SOROH Al Cham Company)

                              Adrese: Adra Free Zone Area Damascus – Syria

                              Tālr.: +963-11-5327266

                              Mobilais tālr.: +963-933-526812 +963-932-878282

                              Fakss: +963-11-5316396

                              e-pasts: sorohco@gmail.com

                              Tīmekļa vietne: http://sites.google.com/site/sorohco

                  Investīcijas vietējos militārās rūpniecības projektos, ieroču daļu un saistītu priekšmetu ražošana. 100 % uzņēmuma pieder Rami Makhlouf.

                  23.09.2011

                  18.

                     Syriatel

                                 Thawra Street, Ste Building 6ème étage, BP 2900

                              Tālr.: +963 11 61 26 270

                              Fax: +963 11 23 73 97 19

                              e-pasts: info@syriatel.com.sy;

                              Tīmekļa vietne: http://syriatel.sy/

                  Atrodas Rami Makhlouf kontrolē; sniedz finansiālu atbalstu režīmam - saskaņā ar licences līgumu 50 % ienākumu tā maksā valdībai.

                  23.09.2011

                  19.

                     Cham Press TV

                                 Al Qudsi building, 2nd Floor - Baramkeh - Damas

                              Tālr.: +963 - 11- 2260805

                              Fakss: +963 - 11 - 2260806

                              e-pasts: mail@champress.com

                              Tīmekļa vietne: www.champress.net

                  Televīzijas kanāls, kas piedalās dezinformācijas kampaņās un aicina uz vardarbību pret demonstrantiem.

                  1.12.2011

                  20.

                     Al Watan

                                 Al Watan Newspaper - Damascus – Duty Free Zone

                              Tālr.: 00963 11 2137400

                              Fakss: 00963 11 2139928

                  Preses izdevums, kas piedalās dezinformācijas kampaņās un aicina uz vardarbību pret demonstrantiem.

                  1.12.2011

                  21.

                  Sīrijas izglītības un pētījumu centrs (CERS) (pazīstams arī kā CERS, Centre d’Etude et de Recherche Scientifique; pazīstams arī kā SSRC, Scientific Studies and Research Center; pazīstams arī kā Centre de Recherche de Kaboun)

                     Barzeh Street, PO Box 4470, Damas

                  Palīdz Sīrijas armijai iegādāties materiālus, kas tiek tieši izmantoti protestētāju novērošanā un represijās.

                  1.12.2011

                  22.

                     Business Lab

                                 Maysat Square Al Rasafi Street Bldg. 9, PO Box 7155, Damas

                              Tālr.: 963112725499;

                              Fakss: 963112725399

                  Fasādes uzņēmums, kas tiek izmantots, lai CERS varētu iegādāties paaugstināta riska materiālus.

                  1.12.2011

                  23.

                     Industrial Solutions

                                 Baghdad Street 5, PO Box 6394, Damascus

                              Tālr./fakss: 963114471080

                  Fasādes uzņēmums, kas tiek izmantots, lai CERS varētu iegādāties paaugstināta riska materiālus.

                  1.12.2011

                  24.

                     Mechanical Construction Factory (MCF)

                     P.O. Box 35202, Industrial Zone, Al-Qadam Road, Damas

                  Fasādes uzņēmums, kas tiek izmantots, lai CERS varētu iegādāties paaugstināta riska materiālus.

                  1.12.2011

                  25.

                     Syronics – Syrian Arab Co. for Electronic Industries

                                 Kaboon Street, P.O.Box 5966, Damas

                              Tālr.: +963-11-5111352

                              Fakss: +963-11-5110117

                  Fasādes uzņēmums, kas tiek izmantots, lai CERS varētu iegādāties paaugstināta riska materiālus.

                  1.12.2011

                  26.

                     Handasieh – Organization for Engineering Industries

                                 P.O.Box 5966,Abou Bakr Al Seddeq Str. Damas un PO BOX 2849 Al Moutanabi Street, Damas un PO BOX 21120 Baramkeh, Damas

                              Tālr.: 963112121816 – 963112121834 – 963112214650 – 963112212743 - 963115110117

                  Fasādes uzņēmums, kas tiek izmantots, lai CERS varētu iegādāties paaugstināta riska materiālus.

                  1.12.2011

                  27.

                     Syria Trading Oil Company (Sytrol)

                     Prime Minister Building, 17 Street Nissan, Damascus, Sīrija

                  Valsts īpašumā esošs uzņēmums, kas pilnībā atbildīgs par visu naftas eksportu no Sīrijas. Finansiāli atbalsta režīmu.

                  1.12.2011

                  28.

                     General Petroleum Corporation (GPC)

                                 New Sham- Building of Syrian Oil Company, PO Box 60694, Damascus, Sīrija BOX: 60694

                              Tālr.: 963113141635

                              Fakss: 963113141634

                              e-pasts: info@gpc-sy.com

                  Valsts īpašumā esošs naftas uzņēmums. Finansiāli atbalsta režīmu.

                  1.12.2011

                  29.

                     Al Furat Petroleum Company

                                 Dummar - New Sham - Western Dummer 1st. Island -Property 2299- AFPC Building P.O. Box 7660 Damascus – Sīrija

                              Tālr.: 00963-11- (6183333), 00963-11- (31913333)

                              Fakss: 00963-11- (6184444), 00963-11- (31914444)

                              afpc@afpc.net.sy

                  Kopuzņēmums, kurā 50 % pieder GPC. Finansiāli atbalsta režīmu.

                  1.12.2011

      II PIELIKUMS

         19. panta 1. punktā minēto vienību saraksts

         Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                  Sīrijas Komercbanka

                              —

                                 Damascus Branch, P.O. Box 2231, Moawiya St., Damascus, Syria
                                 ;- P.O. Box 933, Yousef Azmeh Square, Damascus, Syria;

                              —

                                 Aleppo Branch, P.O. Box 2, Kastel Hajjarin St., Aleppo, Syria; SWIFT/BIC CMSY SY DA; visi biroji pasaulē [NPWMD] Tīmekļa vietne: http://cbs-bank.sy/En-index.php

                        Tālr.: +963 11 2218890
                  Fakss: +963 11 2216975
                  vispārējā vadība: dir.cbs@mail.sy

                  Valsts īpašumā esoša banka, kas finansiāli atbalsta režīmu.

                  13.10.2011


title: Izpildu Komitejas lēmums (1998. gada 23. jūnijs), par Monako uzturēšanās atļaujām (SCH/Com–ex(98)19)

text:
Avis juridique important

|

41998D0019

Official Journal L 239 , 22/09/2000 P. 0199 - 0199

IZPILDU KOMITEJAS LĒMUMS(1998. gada 23. jūnijs),par Monako uzturēšanās atļaujām(SCH/Com-ex(98)19)IZPILDU KOMITEJA,tā kā pārvietošanās brīvība starp Franciju un Monako tika ieviesta pirms Šengenas Līguma īstenošanas konvencijas spēkā stāšanās;tā kā Šengenas Līguma īstenošanas konvencijas dalībnieces neapšauba šos pārvietošanās brīvības noteikumus;tā kā, pamatojoties uz 1963. gada 18. maija Līgumu par labām kaimiņattiecībām starp Franciju un Monako, kas pārskatīts un papildināts vēstuļu apmaiņā starp Franciju un Monako 1997. gada 15. decembrī, Francijas iestādes piemēro noteikumus un pārbaudes, kas noteiktas Šengenas Līguma īstenošanas konvencijā, veicot pārbaudes par ārvalstnieku ieceļošanu, uzturēšanos un palikšanu Monako Firstistē,IR PIEŅĒMUSI ŠO LĒMUMU.- Monako uzturēšanās atļaujas iekļauj Kopīgās konsulārās instrukcijas IV pielikuma Francijas sadaļā*, kas paredzēta Francijas iestādēm,- Monaco-Heliport un Monaco de la Condamine pievieno atļautajiem ārējās robežas šķērsošanas punktiem, kas minēti Kopīgās rokasgrāmatas** 1. pielikumā,- Monako uzturēšanās atļaujas iekļauj Kopīgās rokasgrāmatas XI pielikumā, kas paredzēta Francijas iestādēm**,- Monako uzturēšanās atļauju izsniegšana vai atjaunošana neliedz Līgumslēdzējai Pusei atteikt ieceļošanu no SIS valstīm.Ostendē, 1998. gada 23. jūnijāPriekšsēdētājsL. Tobback* Skat. dokumentu SCH/Com-ex (99)13.** Konfidenciāls dokuments. Skat. dokumentu SCH/Com-ex (98) 17.


title: 2014/444/ES, Euratom: Padomes Lēmums ( 2014. gada 8. jūlijs ) par Eiropas Savienības Civildienesta tiesas aizstājējtiesneša vārda svītrošanu no saraksta, kas izveidots ar Lēmumu 2013/181/ES

text:
               10.7.2014

               LV

               Eiropas Savienības Oficiālais Vēstnesis

               L 201/24

         PADOMES LĒMUMS
   (2014. gada 8. jūlijs)
   par Eiropas Savienības Civildienesta tiesas aizstājējtiesneša vārda svītrošanu no saraksta, kas izveidots ar Lēmumu 2013/181/ES

      (2014/444/ES, Euratom)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 257. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   ņemot vērā Protokolu par Eiropas Savienības Tiesas statūtiem un jo īpaši tā 62.c panta otro daļu,
   ņemot vērā Eiropas Parlamenta un Padomes Regulu (ES, Euratom) Nr. 979/2012 (2012. gada 25. oktobris) par Eiropas Savienības Civildienesta tiesas aizstājējtiesnešiem (1) un jo īpaši tās 4. panta pirmo daļu,
   tā kā:

               (1)

                  Haris TAGARAS kungs ar 2014. gada 7. marta vēstuli ir atkāpies no aizstājējtiesneša amata Eiropas Savienības Civildienesta tiesā (turpmāk “Civildienesta tiesa”).

               (2)

               Regulā (ES, Euratom) Nr. 979/2012 paredzēts, ka aizstājējtiesneša vārds no aizstājējtiesnešu saraksta tiek svītrots, viņam atkāpjoties no amata.

               (3)

               Tādēļ ir lietderīgi pieņemt lēmumu par Haris TAGARAS kunga vārda svītrošanu no Civildienesta tiesas aizstājējtiesnešu saraksta, kas izveidots ar Padomes Lēmumu 2013/181/ES (2),

         IR PIEŅĒMUSI ŠO LĒMUMU.
   1. pants

      Haris TAGARAS kunga, bijušā Civildienesta tiesas tiesneša, vārds tiek svītrots no Civildienesta tiesas aizstājējtiesnešu saraksta, kas izveidots ar Lēmuma 2013/181/ES 1. pantu.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 8. jūlijā

            Padomes vārdā –

            priekšsēdētājs

         P. C. PADOAN

      (1)  OV L 303, 31.10.2012., 83. lpp.

      (2)  Padomes Lēmums 2013/181/ES (2013. gada 22. aprīlis), ar ko izveido sarakstu ar trim aizstājējtiesnešiem Civildienesta tiesā (OV L 111, 23.4.2013., 49. lpp.).


title: 2014/613/ES: Eiropas Parlamenta Lēmums ( 2014. gada 3. aprīlis ) par Eiropas Policijas biroja 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/291

         EIROPAS PARLAMENTA LĒMUMS
   (2014. gada 3. aprīlis)
   par Eiropas Policijas biroja 2012. finanšu gada budžeta izpildes apstiprināšanu
   (2014/613/ES)
   EIROPAS PARLAMENTS,

               —

               ņemot vērā Eiropas Policijas biroja 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas biroja 2012. finanšu gada pārskatiem ar Biroja atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2009. gada 6. aprīļa Lēmumu 2009/371/TI, ar ko izveido Eiropas Policijas biroju (Eiropolu) (4), un jo īpaši tā 43. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0179/2014),

               1.

               sniedz Eiropas Policijas biroja direktoram apstiprinājumu par biroja 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas biroja direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 236. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 121, 15.5.2009., 37. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2013/459/ES: Padomes Lēmums ( 2013. gada 16. septembris ), ar ko ieceļ Eiropas Ekonomikas un sociālo lietu komitejas locekli no Zviedrijas

text:
               19.9.2013

               LV

               Eiropas Savienības Oficiālais Vēstnesis

               L 249/5

         PADOMES LĒMUMS
   (2013. gada 16. septembris),
   ar ko ieceļ Eiropas Ekonomikas un sociālo lietu komitejas locekli no Zviedrijas
   (2013/459/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Zviedrijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Annika BRÖMS kundzes amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Jonas BERGGREN kungs (Head of the Brussels office of the Confederation of Swedish Enterprise) tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 16. septembrī

            Padomes vārdā –

            priekšsēdētājs

         L. LINKEVIČIUS

      (1)  OV L 251, 25.9.2010., 8. lpp.


title: Lēmums Nr. A2 ( 2009. gada 12. jūnijs ) par to, kā interpretēt Eiropas Parlamenta un Padomes Regulas (EK) Nr. 883/2004 12. pantu par tiesību aktiem, ko piemēro darbā ārpus kompetentās valsts uz laiku norīkotiem darba ņēmējiem un personām, kuras veic darbību pašnodarbinātas personas statusā (Dokuments attiecas uz EEZ un uz EK un Šveices nolīgumu)

text:
               24.4.2010

               LV

               Eiropas Savienības Oficiālais Vēstnesis

               C 106/5

         LĒMUMS Nr. A2
   (2009. gada 12. jūnijs)
   par to, kā interpretēt Eiropas Parlamenta un Padomes Regulas (EK) Nr. 883/2004 12. pantu par tiesību aktiem, ko piemēro darbā ārpus kompetentās valsts uz laiku norīkotiem darba ņēmējiem un personām, kuras veic darbību pašnodarbinātas personas statusā
   (Dokuments attiecas uz EEZ un uz EK un Šveices nolīgumu)
   2010/C 106/02
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas izriet no Regulas (EK) Nr. 883/2004 un Eiropas Parlamenta un Padomes 2009. gada 16. septembra Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2), noteikumiem,
   ņemot vērā Padomes Regulas (EK) Nr. 883/2004 12. pantu,
   ņemot vērā Regulas (EK) Nr. 987/2009 5., 6. un 14.–21. pantu,
   tā kā:

               (1)

               Regulas (EK) Nr. 883/2004 12. pantā ir paredzēta atkāpe no vispārīgā noteikuma, kas izklāstīts minētās regulas 11. panta 3. punkta a) apakšpunktā, un tās 12. panta mērķis ir īpaši veicināt pakalpojumu sniegšanas brīvību tādu darba devēju uzdevumā, kas norīko darba ņēmējus uz dalībvalstīm, kuras nav darba devēja uzņēmuma reģistrācijas valstis, kā arī veicināt darba ņēmēju brīvību, pārvietojoties no vienas dalībvalsts uz citu. Turklāt šo noteikumu mērķis ir pārvarēt šķēršļus, kas varētu kavēt darba ņēmēju pārvietošanas brīvību, un veicināt iesaistīšanos saimnieciskajā darbībā, vienlaikus novēršot administratīvus sarežģījumus, īpaši darba ņēmējiem un uzņēmumiem.

               (2)

               Tādējādi šo noteikumu mērķis ir novērst administratīvos sarežģījumus, kuri darba ņēmējiem, darba devējiem un sociālās drošības iestādēm varētu rasties, piemērojot minētās regulas 11. panta 3. punkta a) apakšpunktā izklāstīto vispārīgo noteikumu gadījumā, ja ir īss nodarbinātības periods kādā dalībvalstī vai valstī, kurā persona parasti veic darbību pašnodarbinātas personas statusā.

               (3)

               Ar tādu nolūku pirmais izšķirīgais nosacījums minētās regulas 12. panta 1. punkta piemērošanai ir tieša saikne starp darba devēju un darba ņēmēju, kuru tas nodarbina.

               (4)

               Darba ņēmēja un iestādes, kurā darba ņēmējs ir apdrošināts, tiesības uz aizsardzību un tiesisko noteiktību paredz visas garantijas, ka tiešā saikne [starp darba devēju un darba ņēmēju] tiks saglabāta visu darbā norīkotā darba ņēmēja nodarbinātības periodu.

               (5)

               Otrais izšķirīgais minētās regulas 12. panta 1. punkta piemērošanas nosacījums ir tas, ka pastāv saikne starp darba devēju un dalībvalsti, kurā tas ir reģistrēts. Tāpēc norīkošanas iespēja jāparedz vienīgi uzņēmumiem, kas parasti veic saimniecisko darbību tās dalībvalsts teritorijā, kuras tiesību aktus joprojām piemēro darbā norīkotajam darba ņēmējam, tādējādi pieņemot, ka iepriekšminētos noteikumus piemēro vienīgi uzņēmumiem, kuri parasti veic nozīmīgu saimniecisko darbību tās dalībvalsts teritorijā, kurā tie ir reģistrēti.

               (6)

               Indikatīvi periodi darba ņēmējiem un pašnodarbinātām personām būtu jānorāda, nevērtējot katru gadījumu atsevišķi.

               (7)

               Ja darbā norīkotais darba ņēmējs tiek norīkots uz kādu trešo uzņēmumu, turpmāk vairs nav iespējams garantēt tiešu saikni.

               (8)

               Norīkojuma periodā jāveic visas pārbaudes, īpaši saistībā ar iemaksu veikšanu un tiešās saiknes saglabāšanu, un tās ir nepieciešamas, lai novērstu iepriekšminēto noteikumu pārkāpšanu un nodrošinātu administratīvo struktūru, darba devēju un darba ņēmēju pienācīgu informēšanu.

               (9)

               Darba ņēmējs un darba devējs ir pienācīgi jāinformē par nosacījumiem, kas paredz, ka uz darbā norīkoto darba ņēmēju joprojām attiecina tās valsts tiesību aktus, no kuras darba ņēmējs ir norīkots darbā.

               (10)

               Kompetentajām iestādēm jāizvērtē un jāuzrauga uzņēmumu un darba ņēmēju situācija un jāsniedz atbilstošas garantijas tā, lai neierobežotu pakalpojumu sniegšanas brīvību un darba ņēmēju pārvietošanās brīvību.

               (11)

               Lojālas sadarbības princips, kas paredzēts Eiropas Kopienu Līguma 10. pantā, uzliek kompetentajām iestādēm vairākus pienākumus ar mērķi īstenot Regulas (EK) Nr. 883/2004 12. pantu.
               Rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,

         IR NOLĒMUSI ŠĀDI.

               1.

               Regulas (EK) Nr. 883/2004 12. panta 1. punktu piemēro darba ņēmējiem, uz kuriem attiecina tās dalībvalsts (no kuras darba ņēmējs ir norīkots darbā) tiesību aktus un kurus nodarbina darba devējs, kas darba ņēmēju norīkojis darbā uz citu dalībvalsti (valsti, kurā darba ņēmējs nodarbināts), lai minētā darba devēja labā veiktu darbu.
               Ja konstatē, ka darba ņēmējs veic darbu tās valsts darba devēja uzdevumā, no kuras darba ņēmējs ir norīkots darbā, un ka joprojām pastāv tieša saikne starp darba ņēmēju un darba devēju, kurš ir šo darba ņēmēju norīkojis darbā, uzskata, ka darba ņēmējs darbu veic tās valsts darba devēja uzdevumā, no kuras darba ņēmējs ir norīkots darbā.
               Lai noteiktu, vai šāda tieša saikne joprojām pastāv, tādējādi pieņemot, ka darba ņēmējs joprojām strādā tā darba devēja vadībā, kurš šo darba ņēmēju ir norīkojis darbā, jāņem vērā vairāki elementi, ieskaitot ar pieņemšanu darbā saistīto atbildību, darba līgumu, darba samaksu (neskarot iespējamus nolīgumus par darba samaksu darba ņēmējam, kuri noslēgti starp darba devēju valstī, no kuras darba ņēmējs ir norīkots darbā, un uzņēmumu valstī, kurā darba ņēmējs nodarbināts), kā arī atbrīvošanu no darba un iestādi, lai noteiktu darba veidu.
               Piemērojot Regulas (EK) Nr. 987/2009 14. panta 1. punktu, jānorāda, ka noteikumu “nekavējoties pirms darba sākšanas” var uzskatīt par izpildītu, ja dalībvalsts tiesību akti attiecas uz darba devēju, kurš tajā ir reģistrēts vismaz vienu mēnesi. Katrs gadījums, kad periods ir īsāks, būtu jāvērtē atsevišķi, ņemot vērā visus parējos ar to saistītos faktorus.
               Lai vajadzības un šaubu gadījumos noteiktu, vai darba devējs parasti veic nozīmīgu saimniecisko darbību tās dalībvalsts teritorijā, kurā tas ir reģistrēts, šīs dalībvalsts kompetentajai iestādei jāpārbauda visi minētā darba devēja darbībai raksturīgie kritēriji, ieskaitot vietu, kur reģistrēts šā darba devēja birojs un atrodas tā administrācija, administrācijā strādājošo darbinieku skaits dalībvalstī, kurā reģistrēts darba devēja uzņēmums, un otrā dalībvalstī, vieta, kur darbā norīkotais darba ņēmējs tiek pieņemts darbā, un vieta, kur ar klientiem tiek slēgta lielākā daļa līgumu, tiesību akti, ko uzņēmums piemēro līgumattiecībās ar darba ņēmējiem, no vienas puses, un ar klientiem, no otras puses, apgrozījums atbilstošā periodā katrā attiecīgajā dalībvalstī un izpildīto līgumu skaits norīkotājā valstī. Šis nav izsmeļošs saraksts, jo kritēriji būtu jāpieņem atbilstoši katram konkrētajam gadījumam un ņemot vērā to, kāda veida saimniecisko darbību uzņēmums veic valstī, kurā tas ir reģistrēts.

               2.

               Piemērojot Regulas (EK) Nr. 987/2009 14. panta 3. punktu, noteikumu izpilde dalībvalstī, kurā persona ir reģistrēta, jāvērtē pēc tādiem kritērijiem kā, piemēram, uzņēmuma biroja telpu izmantošana, nodokļu maksājumi, profesionālā karte un PVN maksātāja reģistrācijas numurs vai tirdzniecības kamerās vai arodapvienībās veiktas reģistrācijas fakts. Jānorāda, ka tad, ja darba devējs saimniecisko darbību veic vismaz divus mēnešus, noteikumu “par laikposmu pirms datuma, kad subjekts vēlas izmantot priekšrocības, ko paredz šis pants,” var uzskatīt par izpildītu. Katrs gadījums, kad periods ir īsāks, būtu jāvērtē atsevišķi, ņemot vērā visus parējos ar to saistītos faktorus.

               3.

                           a)

                           Saskaņā ar šā lēmuma 1. punktu Regulas (EK) Nr. 883/2004 12. panta 1. punktu joprojām piemēro, darbinieku norīkojot darbā, ja darba ņēmējs, kuru uzņēmums nosūtītājā valstī norīkojis darbā uzņēmumā nodarbinātības valstī, turklāt tiek nosūtīts uz vienu vai vairākiem citiem uzņēmumiem tajā pašā nodarbinātības valstī, tomēr ar nosacījumu, ka darba ņēmējs turpina strādāt tā uzņēmuma labā, kas šo personu ir norīkojis darbā. Tas jo īpaši var būt gadījumā, kad uzņēmums darba ņēmēju norīko darbā uz dalībvalsti, lai tur darbu veiktu secīgi vai vienlaikus divos vai vairākos uzņēmumos, kuri atrodas tajā pašā dalībvalstī. Būtisks un izšķirīgs elements ir tas, ka darbs joprojām tiek veikts tā uzņēmuma labā, kurš darba ņēmēju ir norīkojis darbā.
                           Secīga norīkošana darbā uz dažādām dalībvalstīm katrā gadījumā Regulas (EK) Nr. 883/2004 12. panta 1. punkta nozīmē ir pamats jaunai norīkošanai darbā.

                           b)

                           Neatkarīgi no iemesla (atvaļinājums, slimība, mācības uzņēmumā, kas darba ņēmēju norīko darbā) īslaicīgs pārtraukums darbā, ko darba ņēmējs veic uzņēmumā nodarbinātības valstī, Regulas (EK) Nr. 883/2004 12. panta 1. punkta nozīmē nav uzskatāms par pārtraukumu.

                           c)

                           Darba ņēmēju atļauts no jauna norīkot darbā tajā pašā uzņēmumā un tajā pašā dalībvalstī, ja pagājis vismaz divu mēnešu termiņš no dienas, kad beidzies iepriekšējais periods, kurā darba ņēmējs bijis norīkots darbā. Tomēr īpašos apstākļos ir atļauta atkāpe no šā principa.

               4.

               Regulas (EK) Nr. 883/2004 12. panta 1. punktu nepiemēro vai pārtrauc tā piemērošanu īpaši gadījumos, kad:

                           a)

                           uzņēmums, uz kuru darba ņēmējs norīkots darbā, nodod darba ņēmēju cita uzņēmuma rīcībā, kurš atrodas šā uzņēmuma dalībvalstī;

                           b)

                           darba ņēmējs, kas norīkots darbā uz kādu dalībvalsti, tiek nodots citā dalībvalstī esoša uzņēmuma rīcībā;

                           c)

                           darba ņēmējs tiek pieņemts darbā kādā dalībvalstī, lai citā dalībvalstī esošs uzņēmums šo darba ņēmēju norīkotu darbā uzņēmumā, kas atrodas trešā dalībvalstī.

               5.

                           a)

                           Tās dalībvalsts kompetentā iestāde, kuras tiesību akti saskaņā ar Regulas (EK) Nr. 883/2004 12. panta 1. punktu joprojām attiecas uz darba ņēmēju, šajā lēmumā paredzētajos gadījumos pienācīgi informē darba devēju un darba ņēmēju par nosacījumiem, ar kādiem darbā norīkotais darba ņēmējs arī turpmāk var būt šīs dalībvalsts tiesību subjekts. Tādējādi darba devējs jāinformē par iespējamām pārbaudēm visā periodā, kurā darba ņēmējs ir norīkots darbā, tā, lai konstatētu, vai šis periods nav beidzies. Šādas pārbaudes var būt īpaši saistītas ar iemaksu veikšanu vai tiešās saiknes saglabāšanu.
                           Tās dalībvalsts kompetentā iestāde, kurā attiecīgā persona ir reģistrēta un kuras tiesību aktiem paliek pakļauta pašnodarbināta persona saskaņā ar Regulas (EK) Nr. 883/2004 12. panta 2. punktu, pienācīgi informē šo personu par nosacījumiem, saskaņā ar kuriem uz šo personu arī turpmāk attiecas dalībvalsts tiesību akti. Tādējādi attiecīgā persona jāinformē par iespējamām pārbaudēm visa perioda laikā, kurā šī persona nodarbinātības valstī veic darbību, tā, lai konstatētu, vai nav mainījušies uz minēto darbību attiecinātie nosacījumi. Šādas pārbaudes var būt jo īpaši saistītas ar iemaksu veikšanu un darbībai nepieciešamās infrastruktūras saglabāšanu reģistrācijas valstī.

                           b)

                           Turklāt darbā norīkotais darba ņēmējs un darba devējs informē nosūtītājas valsts kompetento iestādi par visām pārmaiņām periodā, kad darba ņēmējs norīkots darbā, jo īpaši gadījumos, kad:

                                       —

                                       paredzētajā periodā darba ņēmējs faktiski nav bijis norīkots darbā,

                                       —

                                       darbība tiek pārtraukta cita, šā lēmuma 3. punkta b) apakšpunktā neminēta iemesla dēļ,

                                       —

                                       darba devējs darba ņēmēju norīkojis darbā uz citu uzņēmumu nosūtītāja valstī, īpaši uzņēmuma apvienošanas vai pārejas gadījumā.

                           c)

                           Tās valsts kompetentā iestāde, no kuras darba ņēmējs norīkots darbā, vajadzības gadījumā un pēc pieprasījuma sniedz nodarbinātības valsts iestādei b) apakšpunktā minēto informāciju.

                           d)

                           Veicot iepriekšminētās pārbaudes un gadījumos, kad radušās šaubas par Regulas (EK) Nr. 883/2004 12. panta piemērošanu, sadarbojas tās valsts kompetentās iestādes, no kuras darba ņēmējs norīkots darbā, un tās valsts kompetentās iestādes, kurā darba ņēmējs nodarbināts.

               6.

               Kompetentās iestādes izvērtē un uzrauga situācijas, uz kurām attiecas Regulas (EK) Nr. 883/2004 12. pants, un sniedz darba devējiem un darba ņēmējiem visas nepieciešamās garantijas tā, lai neierobežotu pakalpojumu sniegšanas brīvību un darba ņēmēju pārvietošanās brīvību. Konsekventi un taisnīgi vienādās vai līdzīgās situācijās jāpiemēro kritēriji, ko izmanto, lai novērtētu, vai darba devējs veic saimniecisko darbību dalībvalsts teritorijā, vai starp uzņēmumu un darba ņēmēju pastāv tieša saikne, vai persona, kas veic darbību pašnodarbinātas personas statusā, dalībvalstī saglabā savas darbības veikšanai nepieciešamo infrastruktūru.

               7.

               Lai īstenotu Regulas (EK) Nr. 883/2004 12. pantu, Administratīvā komisija veicina sadarbību starp kompetentajām iestādēm dalībvalstīs un sekmē izpildes kontroli un informācijas, pieredzes un labas prakses apmaiņu, nosakot un klasificējot uzņēmumu un darba ņēmēju situācijas novērtēšanas kritērijus, arī saistībā ar ieviestajiem kontroles pasākumiem. Tālab administratīvo iestāžu, uzņēmumu un darba ņēmēju vajadzībām tā pakāpeniski izveido labas prakses rokasgrāmatu par darba ņēmēju norīkošanu darbā un tādu personu darbību, kuras pašnodarbinātas personas statusā veic darbību ārpus reģistrācijas valsts.

               8.

               Šo lēmumu publicē Eiropas Savienības Oficiālajā Vēstnesī. To piemēro no Regulas (EK) Nr. 987/2009 spēkā stāšanās dienas.

            Administratīvās komisijas priekšsēdētāja

         Gabriela PIKOROVÁ

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.